Document ID: /fineweb-2-swissfilter-quality_10-filterrobots/filtered/05604.jsonl.gz/21

петак, 17. фебруар 2017.
недеља, 12. фебруар 2017.
Često sam na Coolinarici što se da primijetiti i na blogu jer je dosta mojih recepata odatle. Coolinarika je zapravo i zaslužna za to što sam dobila želju da napravim blog i mnogo je doprijenila mom kulinarskom umijeću. Današnji recept ja sa Coolinarike mada sam do njega došla preko Pinteresta gdje mi je pažnju privukla ova slika koja morate priznati izgleda fantastično. Čim sam je vidjela pomislila sam kako ovo moram isprobati samo mi nije bilo jasno kako mi je nešto ovakvo promaklo na Coolinarici. Kad sam na kraju potražila recept i vidjela originalnu sliku, koja je sva bledunjava i dosadna, bilo mi je jasno zašto ranije nisam uočila ovo veoma interesantno i ukusno jelo. Naravno nisam ga baš pravila kako piše jer se u receptu koristi Fant koji ja nisam imala ali je i ovako jelo veoma ukusno i jednostavno za pripremu tako da će kod nas od sada biti uvršteno u stalni meni.
Mirisni gulaš iz rerne
300-400 gr svinjskog mesa (ja sam koristila meso od plećke)
2 krompira srednje veličine
1 crvena paprika
50 gr štapića celera ili jedan kolut korijena celera
100 ml pasiranog paradajza
100 gr šampinjona
2 lista lovora
2 krompira srednje veličine
1 crvena paprika
50 gr štapića celera ili jedan kolut korijena celera
100 ml pasiranog paradajza
100 gr šampinjona
2 lista lovora
Začin C
biber
malo ulja
Meso, krompir i papriku izrezati na krupnije kocke, šampinjone izrezati na četrtine(ja samimala neke veoma male pa sam ih ostavila cijele) a celer sitno narezati. Sve staviti u pleh, posuti začinima, promiješati pa naliti paradajzom. Dodati malo vode da ogrezne a odozgo preliti sa par kašika ulja. Po originalnom receptu ide i bijelo vino ali kako ja nisam baš neki ljubitelj jela sa vinom ovaj dio sam izostavila.
Pleh pokriti folijom i peći. Ja sam pekla oko 1h i 30 min na 270 C a onda još jedno 30 min otkriveno na 250 C da se jelo fino zapeče.
понедељак, 06. фебруар 2017.
Sredinom januara smo išli na zimovanje na Zltibor. Nije ovo prvi put da idmo na Zlatibor ali nekako nikad nisam našla vremena da okačim par sličica sa zimovanja. Obično čim se vratimo krenemo na posao i u školu pa mi se zimovanje veoma brzo čini kao nešto što se dogodilo u nekom drugom životu i nekako mi nije više aktuelno za objavljivanje. Ovaj put sam ipak odlučila da podijelim sa vama par sličica.
уторак, 24. јануар 2017.
Proslavili smo još jednu godišnjicu i to duplu 13 godina braka i 24 godine od kad smo zajedno. Neko će možda reći da je to priličan broj godina ali ja bih mogla bar još jedno tri puta ovoliko. Skromno nema šta :-). Tako su mi proletjele ove godine a naročito ove zadnje od kad smo dobili klince da mi se čini da smo se juče vjenčali. Kako vrijeme leti.
Kao i obično i ove godine smo godišnjicu proslavili u restoranu a ja sam bila zadužena za tortu. Ovogodišnja torta je nešto skromnijeg izgleda jer nisam stigla da je fino dekorišem fondanom. Dan prije godišnjice vratili smo se sa Zlatibora pa sam jedva stigla da ispečem tortu a dekoracija će biti sledeće godine. Još dok smo bili na Zlatiboru merkala sam na feedly-ju moju zbirku sačuvanih recepata i odlučila se za Natašinu Egipćanku. Torta je tako divno izgledala na slikama da sam odluku lako donijela a pomoglo je i to što sam već isprobala par recepata sa Natašinog bloga i svi su ušli u stalnu upotrebu. Kada sam počela detaljnije da čitam njen post naišla sam na par linkova sa istom tortom na drugim blogovima i na kraju je torta koju sam napravila bila kombinacija Natašine i Marijine. Kore sam pravila sa orasima mada se u oba ova recepta koriste lješnici ali ja više volim kore sa orasima naročito kada se orasi malo krupnije samelju. Torta nam se svima svidjela a Vule je pojeo nekoliko parčadi tako da će torta od sad često biti na meniju.
Egipatska torta
Za jednu koru potrebno je
2 belanceta
2 kašike šećera
1/2 kašike brašna
40 g mlevenih oraha
2 kašike šećera
1/2 kašike brašna
40 g mlevenih oraha
8 žumanaca
5 kašika šećera
4 ravne kašike brašna
3 kesice vanil šećera
250 ml mleka
125 g putera
5 kašika šećera
4 ravne kašike brašna
3 kesice vanil šećera
250 ml mleka
125 g putera
120 g šlaga u prahu
150 ml mleka
100 g pečenih, samljevenih lešnika
100 g šećera
150 ml mleka
100 g pečenih, samljevenih lešnika
100 g šećera
šlag krem za ukrašavanje
Bjelanca umutiti u čvrst snijeg pa im dodati šećer i još malo mutiti. Dodati brašno i orahe i promiješati kašikom. Peći u kalupu za tortu prečnika 20 cm. Napraviti četiri ovakve kore.
Žumanca umutit sa šećerom i vanilom, dodati brašno i mlijeko pa fil skuvati na pari. Skuvani fil pokriti providnom folijom i ostaviti da se ohladi. U hladan fil dodati umućen puter.
Šlag umutit sa mlijekom.
Šećer rastopiti da se samo malo karamelizuje i dobije blago kafenu boju pa ga izliti na papir za pečenje i ostaviti da se ohladi. Paziti da šećer bude blago karamelizovan jer će tamnjeti i kad ga izlijete na papir sve dok se ne ohladi. Ohlađeni karamel usitniti na komadiće. Ja sam ga krupno samljela u sjecku. Lješnik ispeći, oguliti i samljeti pa ga zajedno sa karamelom dodati šlagu.
Slagati koru, žuti fil, šlag sa karamelom i tako redom. Spolja ukrasiti šlag kremom.
недеља, 08. јануар 2017.
Evo još jedna fina baklava od mene. Ovoga puta to su baklava rolnice tj rol baklava ili što bi moj muž rekao cigaret baklava. Recept je sa bloga Domaćica online a ja sam ga slučajno našla na Pintrestu. Privukao mi je pažnju zato što su mjere bile za pet kora, a meni često pretekne par kora kad pravim pitu, tako da sam ga odmah isprobala. Kako sam bila zadovoljna rezultatom on je skoro u potpunosti istisnuo klasičnu baklavu koju sam do tada pravila. Ne mogu da kažem da se pravi lakše od klasične baklave, jer se baklava u principu veoma lako i brzo pravi bilo da je klasična ili ova zarolana, ali mi je valjda interesantnije da pravim rolnice pa mi se čini da bude gotova za pet minuta. Idealna je za posne slave i praznike samo treba puter zamijeniti margarinom a za dane koji nisu posni obavezno je pravite sa puterom jer je on ipak mnogo ukusniji a i zdraviji. Kada koristite margarin morate paziti da ne prepečete baklavu jer onda rizikujete da margarin dobije neki malo oštar ukus što se sa puterom neće desiti. Kore za baklavu treba pažljivo odabrati. One ne smiju da budu žilave tako da obavezno koristite neke već isprobane kore. Takodje treba da budu vrlo tanke. Kore koje ja kupujem imaju 20 listova u pakovanju od 500 gr.
Baklava rolnice
20 tankih kora za baklavu
300 gr mljevenih oraha
2 dl vode
120 gr putera ili margarina
8 kašika ulja
600 gr šećera
600 ml vode
2-3 kesice vanile
sok od 1/2 limuna
Orahe krupnije sameljite i poparite ključalom vodom. Vode treba dodati toliko da se dobije gusta smjesa. Puter istopite i pomiješajte sa uljem. Šećer kuvajte sa vodom i vanilom od kad proključa jedno deset minuta pa sklonite sa ploče, dodajte mu sok od limuna i ostavite da se ohladi.
Za jednu rolnicu su potrebne dvije kore. Prvu koru premažite puterom, stavite preko nje drugu koru koju takodje treba premazati, preklopite po užoj strani na pola, opet premažite pa uz previjeni dio složite kašiku smjese od oraha i zarolajte. Režite svaku rolnicu na četiri dijela tj na 9 cm dužine. Ja svaki dio još malo odvijem pa ponovo zavijem da bi dobila zategnutiju i pravilniju rolnicu.
Rolnice složite u pleh i premažite istopljenim puterom. Može se desiti da vam pretekne malo istopljenog putera što je sasvim u redu. Nema potrebe da potrošite sav puter već samo onoliko koliko je potrebno da se kore i baklava fino premažu. Baklavu pecite oko 1 sat na 180 C da blago porumeni pa je prelijte rashlađenim sirupom.
Ako želite krckave rolnice koje su sa svake strane jednako ispečene složite ih u malo veći pleh tj pleh od rerne. Da bi se fino ispekle sa svake strane treba da budu malko razmaknute a onda kad se ispeku možete ih složiti u neki manji pleh i preliti sirupom. Ja sam moje pekla u plehu 25x33 cm pa su bile prilično nabijene i sa strane su ostale mekše mada se meni i tako veoma sviđaju.
Hadnu baklavu pospite krupno nasjeckanim pistaćima i uživajte.